Polisie slaan toe op fabriek wat namaaksels vervaardigLede van Hartswater-polisie met van die vermeende nagemaakte produkte (Foto verskaf deur die SAPD) Die polisie in Hartswater in die Noord-Kaap het toegeslaan op ŉ fabriek, ter waarde van R77 miljoen, waar nagemaakte produkte vervaardig is. Aldus ŉ verklaring het die honde-eenheid wenke opgevolg oor kos en huishoudelike goedere wat vervaardig, verpak en versprei word. “Die polisie het beslag gelê op produkte met bekende handelsmerke soos speserye, bakpoeier en skoenpolitoer. Die polisie het ook beslag gelê op die masjinerie wat tydens die vervaardiging- en verpakkingsproses gebruik is.” Handelsmerkbeskermers en ander kenners het van die voorraad versamel om toetse daarop te doen. Die voorraad word tans by die staatspakkamer in Pretoria gehou. “Vyf mans en ŉ vrou is by verskeie huise in die gebied in hegtenis geneem in verband met die onwettige bedrywighede,” lui die verklaring.